Vervaardiger, Barry Strick, bedank die organiseerders en beoordelaars van die fees vir hierdie voorreg. Hy noem dat hulle baie trots op die toekenning is en dat dit van die hoë kwaliteit van die film en die geliefdheid van die akteurs spreek. Hy Is baie dankbaar vir Sandra, Marius, Gerrit, Anita le Roux en Ronelle Loots vir hul fantastiese ondersteuning.
Soos wat die verhaal vorder word Aleksa geforseer om haar eie integriteit te bevraagteken en ook haar bereidwilligheid oor wat sy sal op offer vir die vir wie sy lief is. Op die ou einde moet sy die vraag antwoord: “Wat sal die liefde doen?”
Hierdie produksie is ’n huldeblyk aan skrywer Chris Barnard. Pa, maak vir my ’n Vlieër, Pa is ’n toneelstuk uit sy pen wat tydloos en na soveel jare steeds hoog aangeslaan word.
Org, ’n middeljarige man, versorg sy sieklike moeder jare lank nadat ’n vreemdeling haar van ’n gewisse dood gered het. In die eng ruimte van ’n beknopte woonstel ontvou ’n verhaal van skuld, liefde en verwyt, maar ook aanvaarding. En wie is die jong man wat dan aan die deur kom klop op soek na sy pa?